Tirkiliškių dvaras

Tirkiliškių dvaras – buvusio dvaro sodybos fragmentai, išsidėstę Kalvarijos g. 72, Aleksoto sen., Kaune.

Istorija 
Dvaras kūrėsi XX a. pradžioje. 1928 m. dvarą nusipirko žymus XX a. pr. Lietuvos visuomenės veikėjas, teisininkas, politikas Martynas Yčas, kuris 1941 m. emigravo į Braziliją.

Kadaise atokiame Kauno priemiestyje buvusią Tirkiliškių dvaro sodybą per pastaruosius keletą dešimtmečių iš visų pusių apsupo besiplečiančios sodų bendrijos, sodybiniai namai.

Būklė 

Iki šių dienų dvarvietėje išlikęs tvenkinys, dvaro dviejų aukštų medinis namas, sandėlis, pirtis, arklidės. Kai kurie iš minėtų pastatų buvo perstatyti, pritaikyti butams ar gamybinėms reikmėms. Taip pat teritorijoje atsiradę ne dvaro laikotarpio (svetimkūnių) pastatų: gyvenamasis namas, transformatorinės pastotės. Neišliko kumetynas, kalvė, tvartas.

Literatūra 
 I. Semaškaitė. „Kauno miestas“ – Iliustr. // Lietuvos dvarai: dviejų tomų žinynas. – Vilnius, 2009. – t. 1. – p. 26–31.
 I. Semaškaitė „Tirkiliškiai“ – Iliustr. // Lietuvos dvarai: enciklopedinis žinynas. – Vilnius, 2010. – p. 420.

Nuorodos 
 Sąrašas:Lietuvos dvarai
 Tirkiliškių dvaras Dvarai ir pilys portale
 Tirkiliškių dvaras kvb.lt portale
 Tirkiliškių dvaro sodyba Lietuvos dvarų duomenų bazėje (nr.502) 

Kauno dvarai